ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
జీపీఎస్ ఆధారిత టోల్ వసూలు వ్యవస్థ సిద్ధం: నితిన్ గడ్కరీ
జీపీఎస్ పరిజ్ఞానం ద్వారా టోల్ ఆదాయం ఐదేళ్లలో రూ.1.34 లక్షల కోట్లకు చేరుతుంది
దేశవ్యాప్తంగా అవాంతరాలు లేని రవాణా కోసం, జీపీఎస్ సాంకేతికతో టోల్ వసూలు చేసే విధానాన్ని కేంద్ర ప్రభుత్వం సిద్ధం చేసిందని కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ వెల్లడించారు. దీనివల్ల వచ్చే రెండేళ్లలో దేశంలో ఎక్కడా టోల్ బూత్లు కనిపించవన్నారు.
'అసోచామ్ ఫౌండేషన్ వీక్ ప్రోగ్రాం'ను ఉద్దేశించి ప్రసంగించిన మంత్రి, "అన్ని రంగాల్లో ఆర్థిక పునరుజ్జీవనం కోసం జాతీయ మౌలిక సదుపాయాల అనుసంధానం కీలకం" అనే అంశంపై తన అభిప్రాయాలు పంచుకున్నారు. వాహనాల కదలికలను బట్టి బ్యాంకు ఖాతా నుంచి నేరుగా టోల్ సొమ్ము తగ్గుతుందని గడ్కరీ వెల్లడించారు. ప్రస్తుతం అన్ని వాణిజ్య వాహనాలు ట్రాకింగ్ వ్యవస్థతో వస్తున్నందున, పాత వాహనాల్లో జీపీఎస్ బిగింపుపై ప్రభుత్వం యోచిస్తున్నట్లు తెలిపారు.
వచ్చే మార్చి నాటికి దేశవ్యాప్తంగా టోల్ వసూళ్లు రూ.34 వేల కోట్లకు చేరతాయన్న గడ్కరీ, జీపీఎస్ పరిజ్ఞానం ద్వారా ఐదేళ్లలో ఇది రూ.1.34 లక్షల కోట్లకు చేరుతుంది చెప్పారు.
ఉపాధి కల్పన, పేదరిక నిర్మూలనకు పారిశ్రామిక వృద్ధి కీలకమని వ్యాఖ్యానించిన మంత్రి, ప్రస్తుతం పరిశ్రమలన్నీ పట్టణ ప్రాంతాల్లోనే కేంద్రీకృతమయ్యాయన్నారు. పెరుగుతున్న పట్టణీకరణ కారణంగా దిల్లీ, ముంబై, చెన్నై వంటి నగరాల్లో తీవ్రమైన సమస్యలు వస్తున్నందున, వృద్ధి రేటును పెంచడానికి పారిశ్రామిక వికేంద్రీకరణ అత్యవసరమని చెప్పారు. మౌలిక సదుపాయాల వృద్ధిలో ప్రభుత్వ-ప్రైవేటు భాగస్వామ్యం అవసరాన్ని కూడా స్పష్టం చేశారు. ఆర్థిక ప్రయోజనం ఉండని ప్రాజెక్టుల విషయంలో ప్రభుత్వం సాయం చేస్తుందని శ్రీ గడ్కరీ భరోసా ఇచ్చారు.
యువజన వ్యవహారాలు, క్రీడల మంత్రిత్వ శాఖ
'ఫిట్ ఇండియా క్విజ్ 2022' రాష్ట్ర స్థాయి విజేతలను రేపు ముంబైలో సన్మానించనున్న కేంద్ర మంత్రి శ్రీ అనురాగ్ సింగ్ ఠాకూర్
2వ 'ఫిట్ ఇండియా క్విజ్'లో రాష్ట్ర స్థాయి విజేతలను కేంద్ర యువజన వ్యవహారాలు & క్రీడల మంత్రిత్వ శాఖ సన్మానించనుంది. రేపు, ముంబైలోని BKCలో సన్మాన వేడుకను నిర్వహిస్తుంది. కేంద్ర యువజన వ్యవహారాలు & క్రీడల శాఖ మంత్రి శ్రీ అనురాగ్ ఠాకూర్ ఈ కార్యక్రమానికి హాజరవుతారు. ఫిట్ ఇండియా క్విజ్ 2022 రాష్ట్ర స్థాయి విజేతలకు నగదు బహుమతులు, ధృవపత్రాలను కేంద్ర మంత్రి ప్రదానం చేస్తారు.
ఫిట్ ఇండియా కార్యక్రమంలో భాగంగా ఫిట్ ఇండియా క్విజ్ను ప్రారంభించారు. ఫిట్ ఇండియా కార్యక్రమాన్ని 2019లో ప్రధాన మంత్రి శ్రీ నరేంద్ర మోదీ ప్రారంభించారు. ఆరోగ్యం పట్ల ప్రజల్లో అవగాహన పెంచి, ఆరోగ్యకర భారత్ను తీర్చిదిద్దడం దీని లక్ష్యం.
ఫిట్ ఇండియా క్విజ్ 2022లో విజేతలకు ₹3.25 కోట్ల నగదు బహుమతి అందుతుంది. పాఠశాల విద్యార్థుల కోసం నిర్వహిస్తున్న దేశంలో అతి పెద్ద క్విజ్ ఇది. 'ఫిట్ ఇండియా నేషనల్ ఫిట్నెస్ అండ్ స్పోర్ట్స్ క్విజ్' రెండో ఎడిషన్ను, గత ఏడాది ఆగస్టు 29న, జాతీయ క్రీడా దినోత్సవం సందర్భంగా శ్రీ అనురాగ్ సింగ్ ఠాకూర్, సహాయ మంత్రి శ్రీ నిసిత్ ప్రామాణిక్ ప్రారంభించారు. కేంద్ర విద్యాశాఖ మంత్రి శ్రీ ధర్మేంద్ర ప్రధాన్ కూడా ఈ కార్యక్రమంలో పాల్గొన్నారు. భారతదేశ క్రీడా చరిత్ర, శారీరక దారుఢ్యం, పోషకాహారానికి సంబంధించిన ప్రశ్నలను ఈ క్విజ్లో అడుగుతారు.
రక్షణ మంత్రిత్వ శాఖ
రూ.13,700 కోట్ల విలువైన ప్రతిపాదనలకు డీఏసీ ఆమోదం
రక్షణ మంత్రి శ్రీ రాజనాథ్ సింగ్ అధ్యక్షతన డిఫెన్స్ అక్విజిషన్ కౌన్సిల్  వివిధ రకాల ఆయుధాలు/ ప్లాట్ఫారమ్లు/ పరికరాలు/ మూలధన సముపార్జన ప్రతిపాదనలకు ఆమోదం తెలిపింది. ఇండియన్ ఆర్మీ, ఇండియన్ నేవీ, ఇండియన్ ఎయిర్ ఫోర్స్లకు అవసరమైన వ్యవస్థలకు అవసరమైన వివిధ రకాల ఆయుధాలు/ ప్లాట్ఫారమ్లు/ పరికరాలు/ మూలధన సముపార్జన తదితర ప్రతిపాదనలకు డీఏసీ ఫిబ్రవరి 23, 2021న న్యూ ఢిల్లీలో ఆమోదం తెలిపింది. మొత్తంగా రూ.13,700 కోట్ల రూపాయల చొప్పున మూడు అంగీకార అవసరాలకు  అనుమతులు ఇవ్వబడ్డాయి. అన్ని ఏఓఎన్లు డిఫెన్స్ అక్విజిషన్ అంటే.. కొనడం [ఇండియన్- ఐడీడీఎమ్ ] అత్యధిక ప్రాధాన్యత గల విభాగంలో ఉన్నాయి.
ఈ సముపార్జన ప్రతిపాదనలన్నీ మన దేశీయంగా రూపకల్పన చేసి, అభివృద్ధి చేయబడతాయి, తయారు చేయబడతాయి. వీటిలో డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  రూపొందించిన మరియు అభివృద్ధి చేసిన ఇంటర్-అలియా ప్లాట్ఫాంలు మరియు వ్యవస్థలు ఉన్నాయి. ప్రభుత్వం యొక్క ఆత్మనిర్భర్ భారత్ లక్ష్యాలను సకాలంలో చేరువయ్యేందుకు గాను రక్షణ సేకరణ ప్రక్రియ, మరియు వేగంగా నిర్ణయం తీసుకోవడానికి గాను మూలధన సముపార్జన కోసం తీసుకున్న సమయాన్ని తగ్గించడానికి ఒక క్రమ పద్ధతిలో పనిచేసే దిశగా ఈ నిర్ణయం తీసుకోవడమైంది. మూలధన సముపార్జన కోసం తీసుకున్న సమయాన్ని తగ్గించే దిశగా క్రమ పద్ధతిలో పనిచేయడానికి, డీ అండ్ డీ కేసులు మినహా అన్ని మూలధన సముపార్జన ఒప్పందాలు  రెండేళ్లలో ముగిసేలా డీఏసీ ఆమోదం తెలిపింది. మంత్రిత్వ శాఖ, సేవలు మరియు ఇతర వాటాదారులతో సంప్రదించి, దానిని సాధించడానికి వివరణాత్మక కార్యాచరణ ప్రణాళికను తీసుకువస్తుంది.
ప్రధాన మంత్రి కార్యాలయం
2001 పార్లమెంటు దాడిలో అమరవీరులకు నివాళులర్పించిన - ప్రధానమంత్రి
2001 పార్లమెంటు దాడిలో అమరవీరులకు ప్రధానమంత్రి శ్రీ నరేంద్ర మోదీ నివాళులు అర్పించారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "2001 లో ఈ రోజున మన పార్లమెంటుపై పిరికి దాడిని మనం ఎప్పటికీ మరచిపోలేము. మన పార్లమెంటును రక్షించే చర్యల్లో ప్రాణాలు కోల్పోయిన వారి శౌర్యం మరియు త్యాగాన్ని మనం గుర్తుంచుకుంటాము. భారతదేశం వారికి ఎల్లప్పుడూ కృతజ్ఞతలు తెలుపుకుంటూనే ఉంటుంది." అని పేర్కొన్నారు.
ఆయుష్
ప్రపంచ హోమియోపతి దినోత్సవం సందర్భంగా రెండు రోజుల వైజ్ఞానిక సదస్సును నిర్వహించనున్న ఆయుష్ మంత్రిత్వ శాఖ
ప్రపంచ హోమియోపతి దినోత్సవం సందర్భంగా న్యూఢిల్లీలో 9 &10 ఏప్రిల్ 2022న భారతతర్న సి. సుబ్రమణియం ఆడిటోరియంలో ఆయుష్ మంత్రిత్వ శాఖ ఆధ్వర్యంలో మూడు అత్యున్నత సంస్థలైన సెంట్రల్ కౌన్సిల్ ఫర్ రీసెర్చ్ ఇన్ హోమియోపతి, నేషనల్ కమిషన్ ఫర్ హోమియోపతి, నేషనల్ ఇనిస్టిట్యూట్ ఆఫ్ హోమియోపతి రెండు రోజుల సైంటిఫిక్ కన్వెన్షన్ ను నిర్వహిస్తున్నాయి. హోమియోపతి వ్యవస్థాపకుడు డాక్టర్ క్రిస్టియన్ ప్రెడ్రిక్ శామ్యూల్ హానెమన్ 267వ జయంతిని పురస్కరించుకొని ప్రపంచ హోమియోపతి దినోత్సవాన్ని జరుపుకుంటున్నారు. పీపుల్స్ ఛాయిస్ ఫర్ వెల్నెస్  అన్నది ఈ వైజ్ఞానిక సదస్సు ఇతివృత్తం.
వైజ్ఞానిక సదస్సు మొదటి రోజు, 9 ఏప్రిల్ 2022న కార్యక్రమాలను కేంద్ర ఆయుష్, రేవులు, షిప్పింగ్, జలమార్గాల మంత్రి ఎస్హెచ్. సర్బానందం సోనోవాల్, ఆయుష్ శాఖ సహాయ మంత్రి, డబ్ల్యసిడి అయిన డాక్టర్ మహేంద్ర భాయి ముంజ్ పారాతో కలిసి ప్రారంభిస్తారు.ఈ సదస్సుకు హాజరయ్యే డెలిగేట్లలో హోమియోపతి పరిశోధకులు, బహుశాస్త్రాంతర శాస్త్రవేత్తలు, ప్రాక్టీసు చేస్తున్నవారు, విద్యార్ధులు, పారిశ్రామికవేత్తలతో పాటుగా వివిధ హోమియోపతి అసోసియేషన్ల ప్రతినిధులు పాల్గొననున్నారు.
ఇప్పటివరకూ, సాగించిన ప్రయాణం, హోమియోపతి రంగంలో సాధించిన విజయాలను సమీక్షించడమే కాక హోమియోపతి అభివృద్దికి భవిష్యత్ వ్యూహాలను రూపొందించడానికి ఈ సదస్సు అవకాశం ఇస్తుంది. వైద్య పరిశోధనకు సంబంధించిన సమాచారంలో ప్రమాణాలను పాటించడం, వైద్య పరిశోధనలో డాటా ప్రమాణాలు, విధానపరమైన అంశాలు, విద్యా ప్రమాణాలు, బోధనాపరమైన వనరులకు సంబంధించిన సమస్యలను పరిష్కరించేందుకు హోమియోపతిలో ప్రధాన భాగస్వాముల మధ్య చర్చను ప్రారంభించవలసిన అవసరం ఎంతైనా ఉంది. సాంకేతికతలో వేగవంతమైన ఆవిష్కరణలు జరుగుతున్న నేపథ్యంలో ప్రపంచ ఆరోగ్య సంరక్షణ నిర్వహణ నమూనా మారుతున్న క్రమంలో వైద్య సంరక్షణను అందచేత, పరిశోధనను రెండింటినీ విలీనం చేయడం ద్వారా దీనిని సాధించవచ్చు. సమగ్ర సంరక్షణలో హోమియోపతిని సమర్ధవంతంగా, ప్రభావవంతంగా కలుపుకుపోవడానికి కార్యచరణాత్మక వ్యూహాలను గుర్తించి, ప్రతిపాదించడం అనివార్యం.
ఈ వైజ్ఞానిక సదస్సులో జరుగనున్న చర్చలు హోమియోపతికి ప్రజల ఆమోదాన్ని పెంపొందించం, ప్రజల సంక్షేమం కోసం మొదటి ఎంపికగా హోమియోపతిని అభివృద్ధి చేయడం కోసం భవిష్యత్ రోడ్మ్యాప్ కు అంతర్దృష్టిని అందించడం లక్ష్యంగా జరుగుతాయి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
"డిజిటల్ కమ్యూనికేషన్ సెక్టార్లో రెగ్యులేటరీ శాండ్బాక్స్ ద్వారా ఇన్నోవేటివ్ టెక్నాలజీస్, సర్వీసెస్, యూజ్ కేస్లు మరియు బిజినెస్ మోడల్లను ప్రోత్సహించడం"పై కన్సల్టేషన్ పేపర్ను విడుదల చేసిన ట్రాయ్
"డిజిటల్ కమ్యూనికేషన్ రంగంలో రెగ్యులేటరీ శాండ్బాక్స్ ద్వారా ఇన్నోవేటివ్ టెక్నాలజీస్, సర్వీసెస్, యూజ్ కేసులు మరియు బిజినెస్ మోడల్లను ప్రోత్సహించడం"పై టెలికాం నియంత్రణ సంస్థ  కన్సల్టేషన్ పేపర్ను విడుదల చేసింది. టెలికాం సాంకేతిక ఆవిష్కరణల కోసం అనేక దేశాల్లోని నియంత్రణ సంస్థలు శాండ్బాక్స్ ఫ్రేమ్వర్క్లను ఏర్పాటు చేశాయి. ఈ ఫ్రేమ్వర్క్లు నియంత్రిత పరిసరాలలో కొత్త భావనలను పరీక్షించడానికి అనుమతిస్తాయి, మినహాయింపులు, భత్యాలు, సమయ పరిమితి మినహాయింపులను మంజూరు చేస్తాయి. ఈ ఫ్రేమ్వర్క్లు ఆర్థిక స్థితిస్థాపకత మరియు వినియోగదారుల రక్షణతో ఆవిష్కరణల కోసం నియంత్రకుల అభిలాషణలను ప్రోత్సహించడం లక్ష్యంగా పెట్టుకున్నాయి. ఈ నేపథ్యంలో, రెగ్యులేటరీ శాండ్బాక్స్ కోసం ఫ్రేమ్వర్క్పై సిఫార్సులను అందించాలని టెలికాం విభాగం  ట్రాయ్ అభ్యర్థించింది. సృజనాత్మకతను ప్రోత్సహించడం మరియు డిజిటల్ కమ్యూనికేషన్ల రంగంలో అత్యాధునిక సాంకేతికతలను వేగవంతం చేయడం వంటి లక్ష్యంతో అథారిటీ సమస్యకు విధానాలను సూచిస్తుంది. కృత్తిమ మేథ, ఇంటర్నెట్ ఆఫ్ థింగ్స్, ఎడ్జ్ కంప్యూటింగ్, ఇతరత్రా అభివృద్ధి చెందుతున్న సాంకేతికతలు డిజిటల్ కమ్యూనికేషన్ రంగం వేగంగా అభివృద్ధి చెందడానికి కనెక్ట్ చేయడం, ఇంటరాక్ట్ చేయడం మరియు సమాచారాన్ని యాక్సెస్ చేయడంలో విప్లవాత్మక మార్పులు చేస్తున్నాయి. మేటి డైనమిక్ వాతావరణంతో పాటుగా ఉండేందుకు నవ సాంకేతికతలు, సేవలు, వినియోగ కేసులు, వ్యాపార నమూనాల అభివృద్ధి, విస్తరణకు అనుకూలమైన వాతావరణాన్ని అందించాల్సిన అవసరం ఉంది. రెగ్యులేటరీ శాండ్బాక్స్ వ్యూహం వివిధ రకాల పరిశ్రమలలో ఆవిష్కరణలను ప్రోత్సహించే మార్గంగా ప్రపంచ వ్యాప్తంగా మరింత ప్రజాదరణ పొందింది. ఇక్కడ కంపెనీలు మరియు ఇన్నోవేటర్లు నిబంధనల ప్రకారం పనిచేస్తున్నప్పుడు వారి భావనలు, వస్తువులు, సేవలను పరీక్షించవచ్చు. రెగ్యులేటరీ శాండ్బాక్స్ టెలికాం పరిశ్రమలోని స్టార్టప్ ఎకోసిస్టమ్కి రియల్ టైమ్ నెట్వర్క్ వాతావరణం మరియు ఇతర డేటాకు యాక్సెస్ ఇవ్వడం ద్వారా వారికి సహాయం చేస్తుంది. తద్వారా కొత్త అప్లికేషన్లను మార్కెట్లో విడుదల చేయడానికి ముందు వాటి విశ్వసనీయతను పరీక్షిస్తుంది. ప్రారంభ కంపెనీకి అన్ని క్లియరెన్స్లను పొందేలా సింగిల్ విండోను అందించడానికి, ఇతర మంత్రిత్వ శాఖలు మరియు విభాగాల సహాయాన్ని పొందడం ద్వారా ఇటువంటి పరీక్షలను నిర్వహించడం కోసం రెగ్యులేటరీ శాండ్బాక్స్ క్రాస్ సెక్టోరల్ సహకారాన్ని ప్రోత్సహించడానికి కూడా ప్రయత్నిస్తుంది. ట్రాయ్ తన సంప్రదింపుల పత్రంలో, డిజిటల్ కమ్యూనికేషన్ల రంగంలో రెగ్యులేటరీ శాండ్బాక్స్ యొక్క అవకాశాన్ని పరిశీలిస్తుంది.
ప్రధాన మంత్రి కార్యాలయం
కీర్తిశేషుడు శ్రీ హర్ మోహన్ సింహ్ యాదవ్ పదో వర్ధంతి సూచకం గా జులై 25న ఏర్పాటు చేసినకార్యక్రమాన్ని ఉద్దేశించి ప్రసంగించనున్న ప్రధాన మంత్రి
కీర్తి శేషుడు శ్రీ హర్ మోహన్ సింహ్ యాదవ్ పదో వర్ధంతి సూచకం గా జులై 25న ఏర్పాటు చేసిన కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ ఆ రోజు న సాయంత్రం 4 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు.
శ్రీ హర్ మోహన్ సింహ్ యాదవ్ 18 అక్టోబర్, 1921 నుంచి 25 జులై 2012 మధ్య జీవించిన ఒక మహానుభావుడు ; అంతేకాక, యాదవ్ సముదాయం లో ఓ సమున్నత నాయకుడు కూడాను. రైతుల కు, వెనుకబడిన వర్గాల వారికి మరియు సమాజం లోని ఇతర వర్గాల వారికి కీర్తి శేషుడు శ్రీ హర్ మోహన్ సింహ్ యాదవ్ అందించిన తోడ్పాటు ను గౌరవించడం కోసం ఏర్పాటు చేస్తున్న ఈ కార్యక్రమం కావడం తో దీనిలో ప్రధాన మంత్రి పాలుపంచుకోనున్నారు.
శ్రీ హర్ మోహన్ సింహ్ యాదవ్ దీర్ఘ కాలం పాటు రాజకీయాల లో క్రియాశీలం గా ఉండడం తో పాటుగా ఎమ్ఎల్ సి గా, ఎమ్ఎల్ఎ గా, రాజ్య సభ లో సభ్యుని గా మరియు ‘అఖిల భారతీయ యాదవ్ మహాసభ’ కు చైర్ మన్ గా కూడా వివిధ హోదాల లో సేవల ను అందించారు. ఆయన తను కుమారుడు శ్రీ సుఖ్ రాం సింహ్ సహాయాన్ని తీసుకొని కాన్ పుర్ లో, కాన్ పుర్ చుట్టుపక్కల ప్రాంతాల లో అనేక విద్య బోధన సంస్థల ను ఏర్పాటు చేయడం లో సైతం ప్రముఖ పాత్ర ను పోషించారు.
శ్రీ హర్ మోహన్ సింహ్ యాదవ్ ను 1984 వ సంవత్సరం చెలరేగిన సిఖ్కు వ్యతిరేక అల్లర్ల లో అనేక మంది సిఖ్కుల ప్రాణాల ను కాపాడే క్రమం లో వీరత్వాన్ని ప్రదర్శించినందుకు గాను 1991వ సంవత్సరం లో శౌర్య చక్ర తో సమ్మానించడమైంది.(
ఆర్థిక మంత్రిత్వ శాఖ
స్వచ్ఛతా ప్రచారం మరియు ప్రత్యేక ప్రచారం 2.0లో పాల్గొన్న ఆర్థిక వ్యవహారాల విభాగం
ఆర్థిక మంత్రిత్వ శాఖ డిపార్ట్మెంట్ ఆఫ్ ఎకనామిక్ అఫైర్స్  దాని సీపీఎస్ఈ, అనుబంధిత, స్వయంప్రతిపత్త సంస్థలతో కలిసి అక్టోబర్ 2 నుండి అక్టోబర్ 31 వరకు పెండింగ్లో ఉన్న అంశాల  పరిష్కారానికి స్వచ్ఛత ప్రచారం, ప్రత్యేక ప్రచారం 2.0లో చురుకుగా పాల్గొంటోంది. ప్రత్యేక ప్రచారం 2.0 సమయంలో, డిఈఏ లక్ష్యం పరిశుభ్రత డ్రైవ్, పాత రికార్డులను తొలగించడం, వీఐపి సూచనలు, పార్లమెంట్ హామీలు, పీఎంఓ/రాష్ట్ర ప్రభుత్వాల నుండి సూచనలు, ప్రజా ఫిర్యాదులు, మొదలైన వాటికి సంబంధించి పెండింగ్ అంశాలను పరిష్కరించడం. డిఇఎ కార్యదర్శి స్థాయిలో సమీక్షతో సహా అనేక రౌండ్ల సమావేశాలు జరిగాయి. కార్యకలాపాలను సమన్వయం చేయడానికి, ప్రచారాన్ని విజయవంతం చేయడానికి క్షేత్ర స్థాయిలో బృందాలను ఏర్పాటు చేశారు. ప్రచార సమయంలో, నార్త్ బ్లాక్ కారిడార్ల సుందరీకరణ, గదుల పునరుద్ధరణను డిఈఏ చేపట్టింది. సిపిఎస్ఈ ద్వారా డిఈఏ - సెక్యూరిటీ ప్రింటింగ్ అండ్ మింటింగ్ కార్పొరేషన్ ఆఫ్ ఇండియా లిమిటెడ్  దాని 10 సైట్లలో విస్తృతమైన పరిశుభ్రత డ్రైవ్ చేపట్టారు.
ప్రధాన మంత్రి కార్యాలయం
మహాత్మా గాంధీ జయంతి సందర్భంగా రాజ్ఘాట్ వద్ద ఆయన చిత్రపటానికి పూలమాల వేసి నివాళి అర్పించిన ప్రధానమంత్రి
మహాత్మా గాంధీ జయంతి సందర్భంగా ఇవాళ రాజ్ఘాట్ వద్ద ప్రధానమంత్రి శ్రీ నరేంద్ర మోదీ ఆయన చిత్రపటానికి పూలమాల వేసి నివాళి అర్పించారు.
ఈ మేరకు ఒక ట్వీట్ ద్వారా పంపిన సందేశంలో:
“రాజ్ఘాట్ వద్ద మహాత్మా గాంధీ చిత్రపటానికి పూలమాల వేసి నివాళి అర్పించాను. ఆయన ఆదర్శాలు ప్రపంచవ్యాప్తంగా ప్రతిధ్వనిస్తున్నాయి. ఆయన ఆలోచనలు లక్షలాది ప్రజలలో శక్తి నింపుతున్నాయి #గాంధీజయంతి” అని పేర్కొన్నారు.
ఆర్థిక మంత్రిత్వ శాఖ
ఆదాయపు పన్ను శాఖ మహారాష్ట్ర మరియు గోవాలో సోదాలు నిర్వహిస్తోంది
ఆదాయపు పన్ను శాఖ 25.08.2021 న మహారాష్ట్ర మరియు గోవాలో ఉన్న ఒక గ్రూపుపై సెర్చ్ మరియు సీజ్ ఆపరేషన్ నిర్వహించింది. ఈ బృందం పుణే, నాసిక్, అహ్మద్ నగర్ మరియు గోవా యొక్క ప్రముఖ ఉక్కు తయారీదారు మరియు వ్యాపారి. 44 కి పైగా ప్రదేశాల్లో ఈ సెర్చ్ ఆపరేషన్లు కొనసాగాయి.
సెర్చ్ మరియు సీజ్ ఆపరేషన్ సమయంలో అనేక నేరపూరిత పత్రాలు, కాగితాలు మరియు డిజిటల్ ఆధారాలు స్వాధీనం చేసుకున్నారు.
వివిధ 'నకిలీ ఇన్వాయిస్ జారీదారుల' నుండి స్క్రాప్ మరియు స్పాంజ్ ఇనుము యొక్క బోగస్ కొనుగోళ్లను బుక్ చేసే మోసపూరిత పద్ధతిలో ఈ బృందం నిమగ్నమై ఉన్నట్లు పరిశోధనలో కనుగొనబడిన ఆధారాలు వెల్లడించాయి. శోధన సమయంలో నకిలీ ఇన్వాయిస్ జారీదారుల ఆవరణలు కూడా కవర్ చేయబడ్డాయి. అటువంటి ఇన్వాయిస్ జారీ చేసేవారు తాము బిల్లులు మాత్రమే సరఫరా చేశామని ఒప్పుకున్నారు. కానీ మెటీరియల్స్ లేవు మరియు వాటిని నిజమైన కొనుగోళ్లుగా చూపించడానికి మరియు జీఎస్టీ ఇన్పుట్ క్రెడిట్ను క్లెయిమ్ చేయడానికి నకిలీ ఈ-వే బిల్లులను కూడా రూపొందించారు. నకిలీ ఈ-వే బిల్లులను గుర్తించడానికి పూణే జీఎస్టీ అధికారుల చురుకైన పాత్ర ద్వారా "వాహన కదలిక ట్రాకింగ్ యాప్" ఉపయోగించబడింది. ఈ పార్టీల నుండి ఇప్పటివరకు గుర్తించిన మొత్తం బోగస్ కొనుగోళ్లు సుమారు రూ .160 కోట్లు. ధృవీకరణ ఇంకా పురోగతిలో ఉంది మరియు బోగస్ కొనుగోళ్ల క్వాంటం గణనీయంగా పెరిగే అవకాశం ఉంది.
ఇంకా వస్తువుల కొరత రూ .3.5 కోట్లు మరియు అదనపు నిల్వలు ప్రాంగణం నుండి రూ. 4 కోట్లు కూడా కనుగొనబడ్డాయి. దానిని అసెస్సీలు అంగీకరించారు. ఆస్తిలో లెక్కించబడని పెట్టుబడి కూడా కనుగొనబడింది. లెక్కలోకి రాని నగదు రూ. 3 కోట్లు మరియు నగల మొత్తం రూ. 5.20 కోట్లు వివిధ ప్రాంగణాల నుండి స్వాధీనం చేసుకున్నారు. లెక్కలోకి రాని 194 కిలోల వెండి వస్తువులు విలువ సుమారు రూ. 1.34 కోట్లు శోధన సమయంలో కనుగొనబడ్డాయి. వాటిని అసెస్సీ ఆమోదించి అదనపు ఆదాయంగా ప్రకటించారు.
ఇప్పటివరకు లెక్కించబడని నగదు మరియు ఆభరణాలు, కొరత మరియు స్టాక్ మరియు బోగస్ కొనుగోళ్లు అధికంగా చూపించిన మొత్తంతో కలిపి మొత్తం రూ .175.5 కోట్ల లెక్క చూపని ఆదాయం కనుగొనబడింది.
సెర్చ్ ఆపరేషన్ ఇంకా కొనసాగుతోంది మరియు పరిశోధనలు జరుగుతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కేసులు పెరుగుతున్న రాష్ట్రాలలో అనుసరించాల్సిన త్రిముఖ వ్యూహంపై రాష్ట్రాలకు కేంద్రం సూచన
టీకాల కార్యక్రమం వేగవంతం చేయాలని పిలుపు
రాష్టాల ఆరోగ్య కార్యదర్శులు, జాతీయ ఆరోగ్యమిషన్ ఎండీలతో ఈ రోజు కేంద్ర ఆరోగ్య కార్యదర్శి శ్రీ రాజేశ్ భూషణ్, నీతి ఆయోగ్ ఆరోగ్య విభాగం సభ్య కార్యదర్శి డాక్టర్ వినోద్ కే పాల్ ఈ రోజు కోవిడ్ పై సమీక్షా సమావేశం జరిపారు. హర్యానా, ఆంధ్రప్రదేశ్, ఒడిశా, గోవా, హిమాచల్ ప్రదేశ్, ఉత్తరాఖండ్, ఢిల్లీ, చండీగఢ్ ఈ సమావేశంలో పాల్గొన్నాయి. ఎనిమిది రాష్ట్రాల్లో ఇటీవలి కాలంలో కోవిడ్ కేసుల పెరుగుదల నమోదైన నేపథ్యంలో ఈ సమీక్ష జరిపింది.
ఢిల్లీలో 9 జిల్లాలు, హర్యానాలో 15, ఆంధ్రప్రదేశ్ లో 10. ఒడిశాలో 10, హిమాచల్ ప్రదేశ్ లో 9, ఉత్తరాఖండ్ లో 7, గోవాలో 2, చందీగఢ్ లో 1 జిల్లాల్లో కోవిడ్ కేసులు పెరుగుతున్నట్టు గుర్తించారు. అదే సమయంలో ఈ జిల్లాల్లో పరీక్షలు పెంచాల్సిన అవసరాన్ని కూడా కేంద్రం సూచించింది. వీటివలన ఇతర రాష్ట్రాలకు కూడా కోవిడ్ వ్యాపించే ప్రమాదం ఉన్నందున జాగ్రత్తలు అవసరమని కేంద్రం చెప్పింది. జిల్లాల్లో తీరుతెన్నులను రాష్ట్రాలు సమావేశానికి తెలియజేశాయి.
రాష్ట్రాలకు చేసిన నిర్దిష్టసూచనలు
-
పరీక్షించు, ఆనవాలు పట్టు, చికిత్స అందిఉంచు అనే త్రిముఖ వ్యూహాన్ని కొనసాగించటం ద్వారా మెరుగైన ఫలితాలు రాబట్టాలి .
-
పరీక్షల సంఖ్య తగ్గిన రాష్ట్రాలలో పరీక్షలు పెంచాలి
-
ఆర్ టి –పిసిఆర్ పరీక్షల సంఖ్య గణనీయంగా పెంచాలి
-
నిఘా మీద మళ్లీ దృష్టిపెట్టటం ద్వారా ఎంపిక చేసిన జిల్లాల్లో కఠినంగా నియంత్రణ అమలు చేయాలి
-
ఒక్కో పాజిటివ్ కేసుకూ సోకే అవకాశమున్న కనీసం 20 మందిని గుర్తించి పరీక్షలు జరపాలి
-
ఎక్కువ మరణాలు నమోదవుతున్న జిల్లాల్లో చికిత్స మీద దృష్టి సారించాలి
-
కేసులు పెరిగేకొద్దీ మరణాలు కూడా పెరిగే అవకాశం ఉన్నందున మౌలిక సదుపాయాలను, సమర్థవంతమైన చికిత్సను పెంచుకోవాలి.
-
అందుబాటులో ఉన్న టీకా డోసులు సమర్థంగా వాడుకుంటూ క్లిష్టమైన జిల్లాలమీద దృష్టిపెట్టాలి
-
ప్రైవేట్ ఆస్పత్రులతో సమన్వయం చేసుకుంటూ ఒక్కోవిడత 15 నుంచి 28 రోజులకు సరిపడేలా టీకాల టైమ్ టేబుల్ తయారు చేసుకోవాలి
-
కోవిడ్ పరంగా తీసుకోవాల్సిన జాగ్రత్తలమీద ప్రచారం చేపట్టాలి, పకడ్బందీగా అమలు చేయాలి.
-
చికిత్సలో ఉన్నవారిని వేరుచేసి వైద్యపరమైన పర్యవేక్షణ చేపట్టటం ద్వారా పరిస్థితి క్షీణిస్తున్నవారిని గుర్తించి చికిత్స అందించాలి
ఎక్కడైనా వ్యాధి వ్యాపించే పరిస్థితి కనబడుతున్నప్పుడు వెంటనే వ్యాప్తి నిరోధానికి తగిన చర్యలు తీసుకోవాలని కూడా రాష్ట్రాలకు కేంద్రం సూచించింది.
ప్రధాన మంత్రి కార్యాలయం
ఈజిప్ట్ ప్రధాని సారధ్యంలోని మంత్రిమండలిలో ‘భారత విభాగం’ తో ప్రధాని మోదీ భేటీ
అధికారిక పర్యటన మీద కైరో చేరుకున్న వెంటనే ప్రధాని నరేంద్ర మోదీ 2023 జూన్ 24 న ఈజిప్ట్ మంత్రిమండలి లోని ‘భారత విభాగం’ తో భేటీ అయ్యారు. 2023 రిపబ్లిక్ డే కి ఈజిప్ట్ ఉపాధ్యక్షుడు ఆబ్డెల్ ఫత్తా ఎల్ సిసి ముఖ్య అతగీతిగా హాజరైన సమయంలో ఈ ఏడాది ఆరంభంలో ఈ విభాగం ఏర్పాటైంది. ఈ భారత విభాగానికి ఈజిప్ట్ ప్రధాని ముస్తఫా మాద్ బౌలీ నాయకత్వం వహిస్తున్నారు.
ప్రధాని ముస్తఫా మాద్ బౌలీ, ఆయన మంత్రివర్గ సహచరులు ఈ భారత విభాగం చేపడుతున్న కార్యకలాపాలను సోదాహరణంగా వివరించారు. కొత్త రంగాలలో సహకారం కోరుతూ ప్రతిపాదించారు. భారతదేశం నుంచి అందుతున్న సానుకూల స్పందన పట్ల సంతృప్తి వ్యక్తం చేశారు. భారత్- ఈజిప్ట్ మధ్య ద్వైపాక్షిక సంబంధాలు భవిష్యత్తులో మరిన్ని రంగాలలో బలపడాలని కోరుకున్నారు.
భారత్ విభాగం ఏర్పాటును ప్రధాని అభినందించారు. సంపూర్ణ పాలన భావన వల్ల భారత్ తో ద్వైపాక్షిక సంబంధాలు మరింత మెరుగుపడతాయని ఆశాభావం వ్యక్తంచేశారు. ఈజిప్ట్ తో కలిసి మరింత సాన్నిహిత్యంతో పరస్పర ప్రయోజనాలతో కూడుకున్న అంశాల మీద ముందుకు వెళ్ళటానికి సంసిద్ధంగా ఉన్నట్టు చెప్పారు.
వాణిజ్యం, పెట్టుబడులు, పునరుత్పాదక ఇంధనం, హరిత హైడ్రోజెన్, ఐటీ, డిజిటల్ చెల్లింపులం వేదికలు, ఫార్మా రంగాలలో సహకారాన్ని మరింత పతిష్ఠపరచుకోవటం మీద చర్చలు జరిగాయి.
ఈజిప్ట్ ప్రధాని ముస్తఫా మాద్ బౌలీ తో బాటు ఏడుగురు కాబినెట్ మంత్రులు, సీనియర్ అధికారులు ఈ సమావేశంలో పాల్గొన్నారు:
డాక్టర్ మహమ్మద్ సహకార ఎల్ మరకాయాబీ, విద్యుత్, పునరుత్పాదక విద్యుత్ శాఖామంత్రి
శ్రీ సమేహ్ షౌక్రీ, విదేశీ వ్యవహారాల శాఖామంత్రి
డాక్టర్ హలా అల్ సైద్, ప్రణాళికా, ఆర్థికాభివృద్ధి శాఖామంత్రి
డాక్టర్ రానియా అల్ మషాత్ , అంతర్జాతీయ సహకార శాఖా మంత్రి
డాక్టర్ మహమ్మద్ మాయిత్, ఆర్థిక శాఖామంత్రి
డాక్టర్ అమర్ తలాత్, కమ్యూనికేషన్లు, ఇన్ఫర్మేషన్ టెక్నాలజీ శాఖామంత్రి
ఇంజనీర్ అహ్మద్ సమీర్, పరిశ్రమలు, వాణిజ్య శాఖామంత్రి
ప్రధాన మంత్రి కార్యాలయం
ప్రధాన మంత్రి తోసమావేశమైన ఎన్ వీడియా యొక్క సిఇఒ శ్రీ జెన్సెన్ హువాంగ్
ప్రధాన మంత్రి శ్రీ నరేంద్ర మోదీ తో ఎన్ వీడియా యొక్క సిఇఒ శ్రీ జెన్సెన్ హువాంగ్ సమావేశమయ్యారు.
ప్రధాన మంత్రి ఎక్స్ మాధ్యం లో ఒక పోస్ట్ ను పెడుతూ, అందులో -
‘‘@nvidia సిఇఒ శ్రీ జెన్సెన్ హువాంగ్ తో ఒక సార్థక సమావేశం జరిగింది. మేం ఎఐ జగతి లో ప్రపంచాని కి భారతదేశం గణనీయమైనటువంటి అవకాశాల ను ఇవ్వజూపుతున్న విషయమై విస్తృతం గా చర్చించాం. ఈ రంగం లో భారతదేశం సాధించిన ప్రగతి ని శ్రీ జెన్సెన్ హువాంగ్ ప్రశంసించడం తో పాటుగా భారతదేశం లో ప్రతిభావంతులైన యువత విషయంలో కూడాను అంతే ఉత్సాహాన్ని వ్యక్తం చేశారు.’’ అని పేర్కొన్నారు.
(
రైల్వే మంత్రిత్వ శాఖ
'ఆజాదీ కి రైల్ గడీ ఔర్ స్టేషన్స్' వేడుకలు 23 జూలై 2022న ముగుస్తాయి
స్వాతంత్ర్య సమరయోధులు మరియు వారి కుటుంబ సభ్యులతో సంభాషించనున్న రైల్వే మంత్రి శ్రీ అశ్విని వైష్ణవ్
అన్ని జోనల్ రైల్వేలు కార్యక్రమంలో పాల్గొంటాయి
భారతీయ రైల్వేలు 23 జూలై, 2022న ఢిల్లీలో 'ఆజాదీ కి రైల్ గడీ ఔర్ స్టేషన్స్' ఐకానిక్ వీక్ సెలబ్రేషన్ల ముగింపు కార్యక్రమాన్ని నిర్వహిస్తాయి. రైల్వే మంత్రి శ్రీ అశ్విని వైష్ణవ్ ఈ కార్యక్రమంలో పాల్గొంటారు. స్వాతంత్య్ర సమరయోధులు, వారి కుటుంబ సభ్యులతో ఆయన వీడియో కాన్ఫరెన్స్ ద్వారా సంభాషించనున్నారు.
ఆజాదీ కా అమృత్ మహోత్సవ్ వేడుకల్లో భాగంగా భారతీయ రైల్వే జూలై 18 నుండి జూలై 23 వరకు 'ఆజాదీ కి రైల్ గడీ ఔర్ స్టేషన్స్’ వారోత్సవాలను నిర్వహిస్తోంది. ఈ సందర్భంగా స్వాతంత్య్ర పోరాటంలో గుర్తించిన 75 స్టేషన్లు/27 రైళ్ల ప్రాముఖ్యతను హైలైట్ చేశారు.
అన్ని జోన్లు/డివిజన్లు వాటి నామినేటెడ్ స్టేషన్ల ద్వారా  ముగింపు కార్యక్రమంలో వీడియో కాన్ఫరెన్స్ ద్వారా కనెక్ట్ చేయబడతాయి. వీసీ ద్వారా జనరల్ మేనేజర్లు ఈ కార్యక్రమానికి హాజరవుతారు. ఈ మేరకు రైల్వే బోర్డు ఇప్పటికే అన్ని జోనల్ రైల్వేల జనరల్ మేనేజర్లకు లేఖ రాసింది.
ఈ వేడుక అన్ని జోన్లు/డివిజన్లలో వారి నామినేటెడ్ స్టేషన్ల ద్వారా  టూ వే కమ్యూనికేషన్ లింక్తో ప్రత్యక్ష ప్రసారం చేయబడుతుంది.
మానవ వనరుల అభివృద్ధి మంత్రిత్వ శాఖ
కేంద్ర మంత్రి శ్రీ ధర్మేంద్ర ప్రధాన్ న్యూ ఢిల్లీలో ఆస్ట్రేలియా ఆరోగ్య మరియు వయో వృద్ధుల సంరక్షణ శాఖ మంత్రి శ్రీ మార్క్ బట్లర్తో సమావేశం
నైపుణ్య క్షేత్రాలలో కలిసి పనిచేయాలని, నిపుణులైన శ్రామిక శక్తి డిమాండ్ల పరిష్కారానికి కృషి చేయాలని ఇద్దరు మంత్రులు అంగీకరించారు
కేంద్ర విద్య, నైపుణ్య వృద్ధి & వ్యవస్థాపకత శాఖల మంత్రి శ్రీ ధర్మేంద్ర ప్రధాన్ సోమవారం ఆస్ట్రేలియా ఆరోగ్య మరియు వయో వృద్ధుల సంరక్షణ శాఖ మంత్రి శ్రీ మార్క్ బట్లర్తో సమావేశమయ్యారు.
నర్సింగ్ మరియు వయో-సంరక్షణ సంబంధిత కోర్సులకు సంబంధించిన శిక్షణ విషయాలు  పంచుకోవడం మరియు నైపుణ్యాలు సమన్వయం ద్వారా వాటిలో ఉత్తీర్ణులైన వారి అర్హతలను పరస్పరం గుర్తించే దిశగా మంత్రులు మధ్య సుదీర్ఘ చర్చలు జరిగాయి. నిపుణులైన వృత్తిపనివారికి ప్రవేశ సౌలభ్యం కల్పించడం కోసం అందుకయ్యే ఖర్చులను మరియు భాషా నైపుణ్యాన్ని తగ్గించడం గురించి కూడా వారు చర్చించారు.
నిపుణత కు సంబంధించిన ప్రాధాన్యతా రంగాల్లో పరస్పర లక్ష్యాలను సాధించడానికి అలాగే నిపుణులైన శ్రామిక శక్తి ప్రపంచ డిమాండ్లను పరిష్కరించేందుకు కలిసి పనిచేయడానికి మంత్రులిద్దరూ అంగీకరించారు.
అంతకుముందు పగటి పూట న్యూఢిల్లీలో ఆరోగ్య శ్రామిక దళం శిక్షణ & నైపుణ్య పథములపై జరిగిన రౌండ్ టేబుల్ సమావేశంలో రెండు దేశాల మధ్య విద్య, నైపుణ్యాభివృద్ధి మరియు ఆరోగ్య సంరక్షణ భాగస్వామ్యంలో వినూత్న సహకారాన్ని గురించి చర్చించారు.
ఆస్ట్రేలియా మంత్రి శ్రీ మార్క్ బట్లర్, కేంద్ర నైపుణ్య వృద్ధి, వ్యవస్థాపకత శాఖ కార్యదర్శి శ్రీ అతుల్ కుమార్ తివారి చర్చల్లో పాల్గొన్నారు. రెండు దేశాలు ప్రతిభను అభివృద్ధి చేయడానికి మరియు ఉపయోగించుకోవడానికి, సామర్థ్యాలను పెంపొందించడానికి, నియామకాలను క్రమబద్ధీకరించడానికి ఒక మార్గాన్ని రూపొందించడానికి దోహదం చేసే అంశాల గురించి చర్చలు జరిపారు. అదే విధంగా ఆస్ట్రేలియాలో ఆరోగ్య సంరక్షణకు భారత్ అందించే తోడ్పాటు/సహకారాన్ని స్పష్టం చేశారు.
పరస్పరం అందించుకునే సహకారాన్ని రెండు దేశాలు గుర్తించాయి. ఇరువురి మధ్య భాగస్వామ్యం వృద్ధిచెందే క్రమంలో కీలకమైన ఈ రంగాల భవిష్యత్తును రూపొందించడానికి అవసరమైన సామర్థ్యాలు, నైపుణ్యం మెరుగుపరచడం కొనసాగిస్తారు.
భారీ పరిశ్రమల మంత్రిత్వ శాఖ
కేంద్ర ప్రభుత్వ రంగ సంస్థల వాణిజ్య వివాదాల పరిష్కార యం్రతాంగం బలోపేతానికి కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ కేంద్ర ప్రభుత్వ రంగ ఎంటర్ప్రైజ్ల  వాణిజ్య వివాదాల పరిష్కార యంత్రాంగాన్ని బలోపేతం చేసేందుకు ఆమోదం తెలిపింది.సి.పి.ఎస్.ఇ లలో, సి.పి.ఎస్.ఇల మధ్య , ఇతర ప్రభుత్వ విభాగాలు, సంస్థల మధ్య వాణిజ్య వివాదాల పరిష్కారయంత్రాంగాన్ని బలోపేతం చేసేందుకు ఈ ఆమోదం తెలిపారు. కార్యదర్శుల కమిటీ సిఫార్సుల ఆధారంగా కేబినెట్ ఈ నిర్ణయం తీసుకుంది. సిపిఎస్ఇ ల వాణిజ్య వివాదాలను కోర్టుల వరకు తీసుకువెళ్లకుండా ప్రభుత్వస్థాయిలో సత్వర పరిష్కారానికి ఇది వ్యవస్థాగత యంత్రాంగాన్ని ఏర్పాటు చేస్తుంది.
వివరాలు :
ప్రస్తుతం వాణిజ్యవివాదాల పరిష్కారానికి గల శాశ్వత మధ్యవర్తిత్వ యంత్రాంగం స్థానంలో కొత్త రెండంచెల యంత్రాంగాన్ని ఏర్పాటు చేయడం జరుగుతుంది. సిపిఎస్ఇలలో సిపిఎస్ఇల మధ్య, ప్రభుత్వ విభాగాలు, ప్రభుత్వ సంస్థల మధ్య వాణిజ్య వివాదాలను కోర్టు వెలుపల సత్వర పరిష్కారానికి ఇది ఉపకరిస్తుంది.
తొలి అంచెలో,అలాంటి వాణిజ్య వివాదాలను ఒక కమిటీకి నివేదిస్తారు. ఈ కమిటీలో ఆయా వివాదాలకు సంబంధించిన సిపిఎస్ ఇ లు, పార్టీల , డిపార్టమెంట్ పాలనా మంత్రిత్వశాఖలు, విభాగాలకు సంబంధించిన కార్యదర్శులు , డిపార్టమెంట్ ఆఫ్ లీగల్ అఫైర్సఖ్ కార్యదర్శి ఉంటారు.సంబంధిత రెండు పాలనా మంత్రిత్వశాఖలు, విభాగాలకు చెందిన ఆర్థిక సలహాదారులు వివాదానికి సంబంధించిన అంశాన్ని కమిటీ ముందుంచుతారు. ఒకవేళ వివాద పరిష్కారం కోరుకుంటున్న సంస్థలు ఒకే మంత్రిత్వశాఖ లేదా ఒకే విభాగానికి చెందినవైతే,అలాంటి సందర్భాలలో సంబంధిత పాలనా మంత్రి త్వశాఖ, విభాగం కార్యదర్శి, అలాగే లీగల్ అఫైర్స్ డిపార్టమెంట్ కార్యదర్శి, పబ్లిక్ ఎంటర్ ప్రైజెస్ డిపార్టమెంట్ కార్యదర్శి ఆ కమిటీ లో సభ్యులుగా ఉంటారు. అలాంటి సందర్భాలలో పరిష్కారం కోరుకుంటున్న అంశాన్ని ఆర్థిక సలహాదారు, మంత్రిత్వశాఖ, లేదా విభాగానికి చెందిన ఒక సంయుక్త కార్యదర్శి కమిటీ ముందుకు తీసుకురావడానికి ప్రాతినిధ్యం వహిస్తారు
ఒక వేళ వివాదం సిపిఎస్కి రాష్ట్రప్రభుత్వ విభాగం లేదా సంస్థకు సంబంధించినది అయితే, మంత్రిత్వశాఖ కార్యదర్శి,సిపిఎస్ఇకి చెందిన కేంద్రప్రభుత్వ విభాగం కార్యదర్శి, డిపార్టమెంట్ ఆఫ్ లీగల్ అఫైర్స్ కార్యదర్శి, సంబంధిత రాష్ట్రానికి చెందిన రాష్ట్రప్రభుత్వ ప్రధానకార్యదర్శిచేత నామినేట్ చేయబడిన సీనియర్ అధికారితో కమిటీని ఏర్పాటు చేస్తారు.అలాంటి సందర్భాలలో, కమిటీ ముందు సంబంధిత రాష్ట్రప్రభుత్వ విభాగం, సంస్థకు చెందిన ప్రిన్సిపుల్ సెక్రటరీ ఆ అంశాన్ని ప్రస్తావిస్తారు.
ఇక రెండవ అంచె విషయానికి వస్తే, తొలి దశలో పైన పేర్కొన్న కమిటీ పరిశీలించినా సమస్య పరిష్కారం కానట్టయితే, ఆ అంశాన్నికేబినెట్ సెక్రటరీకి నివేదిస్తారు. కేబినెట్ సెక్రటరీ నిర్ణయమే తుది నిర్ణయంగా ఉంటుంది. ఉభయ పక్షాలూ అందుకు కట్టుబడి ఉండాలి.
సకాలంలో ఫిర్యాదులను పరిష్కరించేందుకు తొలి దశలో మూడు నెలల టైమ్ షెడ్యూలును నిర్ణయించారు.డిపార్టమెంట్ ఆఫ్ పబ్లిక్ ఎంటర్ ప్రైజెస్  ఇందుకు సంబంధించిన మార్గదర్శకాల సత్వర అమలుకు, అన్ని సిపిఎస్ ఇలకు తన పాలనా మంత్రిత్వశాఖలు, విభాగాలు, రాష్ట్రప్రభుత్వాలు,కేంద్రపాలిత ప్రాంత ప్రభుత్వాల ద్వారా ఉత్తర్వులు జారీ చేస్తుంది.
ఈ కొత్త యంత్రాంగం, పరస్పర, సమష్టి కృషి ద్వారా వాణిజ్యవివాదాల పరిష్కారానికి కృషి చేయడం ద్వారా సమానత్వం సాధించడానికి,కోర్టులలో వాణిజ్య వివాదాల సంఖ్యను తగ్గించడానికి, విలువైన ప్రజాధనం వృధాను అరికట్టడానికి ఉపకరిస్తుంది.
(